CELEX: 62021CN0218
Language: fi
Date: 2021-04-01 00:00:00
Title: Asia C-218/21: Ennakkoratkaisupyyntö, jonka Supremo Tribunal Administrativo (Portugali) on esittänyt 1.4.2021 – Autoridade Tributária e Aduaneira v. DSR — Montagem e Manutenção de Ascensores e Escadas Rolantes SA

28.6.2021   
            
            
               FI
            
            
               Euroopan unionin virallinen lehti
            
            
               C 252/12
            
         
      Ennakkoratkaisupyyntö, jonka Supremo Tribunal Administrativo (Portugali) on esittänyt 1.4.2021 – Autoridade Tributária e Aduaneira v. DSR — Montagem e Manutenção de Ascensores e Escadas Rolantes SA
      (Asia C-218/21)
      (2021/C 252/17)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Supremo Tribunal Administrativo
      
         Pääasian asianosaiset
      
      
         Valittaja: Autoridade Tributária e Aduaneira
      
         Vastapuoli: DSR — Montagem e Manutenção de Ascensores e Escadas Rolantes SA
      
         Ennakkoratkaisukysymykset
      
      
                  1)
               
               
                  Onko Euroopan unionin oikeuden ja erityisesti [kuudennen] arvonlisäverodirektiivin (1) liitteen IV kanssa yhteensopivana pidettävä arvonlisäverolain liitteenä olevan luettelon I 2.27 kohdan soveltamista siten, että se kattaa hissien korjauksen ja huollon, jonka suorittaa edellä esitetyssä tosiseikastokuvauksessa tarkoitettu yritys, ja että alennettua arvonlisäverokantaa on siten sovellettava?
               
            
                  2)
               
               
                  Onko Euroopan unionin oikeuden ja erityisesti [kuudennen] arvonlisäverodirektiivin liitteen IV kanssa yhteensopivana pidettävä arvonlisäverolain mainitun säännöksen soveltamista siten, että lisäksi otetaan huomioon muita kansallisia säännöksiä, eli siviililain 1207 § , 204 §:n 1 momentin e kohta ja 3 momentti ja 1421 §:n 2 momentin b kohta (säännökset, joissa määritellään urakkasopimuksen ja kiinteistön käsitteet ja joiden perusteella oletetaan, että hissi on asuinosakeyhtiön yhteinen osa)?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).